CELEX: 32018D0704
Language: hu
Date: 2018-05-08 00:00:00
Title: A Bizottság (EU) 2018/704 végrehajtási határozata (2018. május 8.) a díjszámítási körzetekben alkalmazott egységdíjaknak a 390/2013/EU és a 391/2013/EU végrehajtási rendeletnek való, a 391/2013/EU végrehajtási rendelet 17. cikke szerinti megfeleléséről (az értesítés a C(2018) 2729. számú dokumentummal történt) (EGT-vonatkozású szöveg. )

14.5.2018   
               
               
                  HU
               
               
                  Az Európai Unió Hivatalos Lapja
               
               
                  L 118/18
               
            A BIZOTTSÁG (EU) 2018/704 VÉGREHAJTÁSI HATÁROZATA
      (2018. május 8.)
      a díjszámítási körzetekben alkalmazott egységdíjaknak a 390/2013/EU és a 391/2013/EU végrehajtási rendeletnek való, a 391/2013/EU végrehajtási rendelet 17. cikke szerinti megfeleléséről
      
         
            (az értesítés a C(2018) 2729. számú dokumentummal történt)
         
      
      (Csak az angol, a bolgár, a cseh, a dán, az észt, a finn, a francia, a görög, a holland, a horvát, az ír, a lengyel, a lett, a litván, a magyar, a máltai, a német, a portugál, a román, a spanyol, a svéd, a szlovák és a szlovén nyelvű szöveg hiteles)
      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel a léginavigációs szolgálatoknak az egységes európai égbolt keretében történő ellátásáról szóló, 2004. március 10-i 550/2004/EK európai parlamenti és tanácsi rendeletre („léginavigációs-szolgálati rendelet”) (1) és különösen annak 15. cikke (4) bekezdésére,
      tekintettel a léginavigációs szolgálatok közös díjszámítási rendszerének létrehozásáról szóló, 2013. május 3-i 391/2013/EU bizottsági végrehajtási rendeletre (2) és különösen annak 17. cikke (1) bekezdésének d) pontjára,
      mivel:
      
                  (1)
               
               
                  A 391/2013/EU végrehajtási rendelet a léginavigációs szolgálatokra vonatkozóan közös díjszámítási rendszert hoz létre. A közös díjszámítási rendszer alapvető szerepet tölt be az 549/2004/EK európai parlamenti és tanácsi rendelet (3) 11. cikkében és a 390/2013/EU bizottsági végrehajtási rendeletben (4) meghatározott teljesítményrendszer célkitűzéseinek megvalósításában.
               
            
                  (2)
               
               
                  A 2014/132/EU bizottsági végrehajtási határozat (5) uniós szintű teljesítménycélokat tűz ki, köztük a 2015–2019-es időszakot magában foglaló második referencia-időszak tekintetében egy, az útvonali léginavigációs szolgálatokra vonatkozó – az ilyen szolgáltatásnyújtás megállapított egységköltségeiben kifejezett – költséghatékonysági célt.
               
            
                  (3)
               
               
                  A 391/2013/EU végrehajtási rendelet 17. cikke (1) bekezdésének b) és c) pontja értelmében a Bizottságnak értékelnie kell a díjszámítási körzetekben alkalmazott egységdíjakat, amelyeket a tagállamoknak az említett rendelet 9. cikkének (1) és (2) bekezdésében szereplő előírások szerint kellett benyújtaniuk. Az értékelés azt hivatott megállapítani, hogy a szóban forgó egységdíjak megfelelnek-e a 390/2013/EU és a 391/2013/EU végrehajtási rendeletnek.
               
            
                  (4)
               
               
                  A tagállamok által 2017. november 1-jéig rendelkezésére bocsátott adatok és egyéb információk alapján a Bizottság – az Eurocontrol teljesítmény-felülvizsgálati szervének és Központi Útvonal-használati Díjirodájának segítségével – elvégezte az egységdíjak értékelését. Értékelésében a Bizottság figyelembe vette a kapott magyarázatokat, valamint a Bizottsággal való kapcsolatfelvétel nyomán a tagállamok által a 2018. évre az útvonali egységdíjak tekintetében tett korrekciókat is.
               
            
                  (5)
               
               
                  A Bizottság az értékelés alapján megállapította, hogy az Ausztria, Belgium, Bulgária, Ciprus, a Cseh Köztársaság, Dánia, az Egyesült Királyság, Észtország, Finnország, Franciaország, Hollandia, Horvátország, Írország, Lengyelország, Lettország, Litvánia, Luxemburg, Magyarország, Málta, Németország, Portugália, Románia, Spanyolország, Svédország, Szlovákia és Szlovénia által benyújtott, az útvonali díjszámítási körzetekben alkalmazott 2018-as egységdíjak megfelelnek a 390/2013/EU és a 391/2013/EU végrehajtási rendeletnek.
               
            
                  (6)
               
               
                  Bulgária, Málta és Lengyelország 2016-ban a második referencia-időszak fennmaradó éveire, azaz 2017-re, 2018-ra és 2019-re vonatkozóan felülvizsgálta a „költséghatékonyság” fő teljesítményterületre vonatkozó teljesítménycéljait. Az (EU) 2017/2376 bizottsági végrehajtási határozat (6) megállapította a felülvizsgált céloknak az uniós szintű teljesítménycélokkal való összhangját. Saját értékelése alapján, továbbá az említett felülvizsgált célokat figyelembe véve a Bizottság megállapította, hogy a Bulgária, Málta és Lengyelország által az útvonali díjszámítási körzetekben 2017-re vonatkozóan benyújtott egységdíjak megfelelnek a 390/2013/EU és a 391/2013/EU végrehajtási rendeleteknek.
               
            
                  (7)
               
               
                  Belgium, Franciaország, Luxemburg és Hollandia a közép-európai funkcionális légtérblokkot (FABEC) illetően 2017. január 30-án többek között a második referencia-időszakot érintően a „költséghatékonyság” fő teljesítményterület vonatkozásában felülvizsgált teljesítménycélokat nyújtott be, amelyek adott esetben korrekciós intézkedéseken alapultak. A benyújtott adatok alapján a Bizottság az (EU) 2017/553 végrehajtási határozatban (7) végül megállapíthatta, hogy e célok összhangban állnak az uniós szintű teljesítménycélokkal. Ennek következtében az (EU) 2016/421 (8) és az (EU) 2016/419 (9) bizottsági végrehajtási határozatot – amelyek megállapították, hogy Belgium-Luxemburg, Franciaország, Németország és Hollandia esetében 2015-re és 2016-ra a díjszámítási körzetre vonatkozó egységdíjak nem feleltek meg a 390/2013/EU és a 391/2013/EU végrehajtási rendeleteknek – hatályon kívül kell helyezni.
               
            
                  (8)
               
               
                  A Bizottság értékelése és a FABEC-hez tartozó tagállamok által benyújtott teljesítménycélok tekintetében megállapított összhang alapján a Bizottság arra a következtetésre jutott, hogy a Belgium, Franciaország, Németország, Luxemburg és Hollandia által a 2015-ös és 2016-os útvonali díjszámítási körzetekben alkalmazott egységdíjak megfelelnek a 390/2013/EU és a 391/2013/EU végrehajtási rendeleteknek.
               
            
                  (9)
               
               
                  A 391/2013/EU végrehajtási rendelet 17. cikke (1) bekezdésének d) pontja értelmében az érintett tagállamokat értesíteni kell a Bizottság megállapításairól.
               
            
                  (10)
               
               
                  Azon megállapítás, miszerint a díjszámítási körzetekben alkalmazott egységdíjak megfelelnek a 390/2013/EU és a 391/2013/EU végrehajtási rendeletnek, illetve az erről szóló értesítés nem érinti az 550/2004/EK rendelet 16. cikkében előírt, jelenleg zajló felülvizsgálatot és vizsgálatokat,
               
            ELFOGADTA EZT A HATÁROZATOT:
      1. cikk
      (1)   A melléklet 1. pontjában meghatározott, útvonali díjszámítási körzetekben alkalmazott 2018-as egységdíjak megfelelnek a 390/2013/EU és a 391/2013/EU végrehajtási rendeletnek.
      (2)   A melléklet 2. pontjában meghatározott, útvonali díjszámítási körzetekben alkalmazott 2017-es egységdíjak megfelelnek a 390/2013/EU és a 391/2013/EU végrehajtási rendeletnek.
      (3)   A melléklet 3. pontjában meghatározott, útvonali díjszámítási körzetekben alkalmazott 2015-ös és 2016-os egységdíjak megfelelnek a 390/2013/EU és a 391/2013/EU végrehajtási rendeletnek.
      2. cikk
      Az (EU) 2016/420 és az (EU) 2016/419 végrehajtási határozatok hatályukat vesztik.
      3. cikk
      Ennek a határozatnak a Belga Királyság, a Bolgár Köztársaság, a Ciprusi Köztársaság, a Cseh Köztársaság, a Dán Királyság, az Észt Köztársaság, a Finn Köztársaság, a Francia Köztársaság, a Holland Királyság, a Horvát Köztársaság, Írország, a Lengyel Köztársaság, a Lett Köztársaság, a Litván Köztársaság, a Luxemburgi Nagyhercegség, Magyarország, a Máltai Köztársaság, Nagy-Britannia és Észak-Írország Egyesült Királysága, a Németországi Szövetségi Köztársaság, az Osztrák Köztársaság, a Portugál Köztársaság, Románia, a Spanyol Királyság, a Svéd Királyság, a Szlovák Köztársaság, valamint a Szlovén Köztársaság címzettje.
      
         Kelt Brüsszelben, 2018. május 8-án.
         
            
               a Bizottság részéről
            
            Violeta BULC
            
               a Bizottság tagja
            
         
      
      
         (1)  HL L 96., 2004.3.31., 10. o.
      
      
         (2)  HL L 128., 2013.5.9., 31. o.
      
      
         (3)  Az Európai Parlament és a Tanács 549/2004/EK rendelete (2004. március 10.) az egységes európai égbolt létrehozására vonatkozó keret megállapításáról (keretrendelet) (HL L 196., 2004.3.31., 1. o.).
      
         (4)  A Bizottság 390/2013/EU végrehajtási rendelete (2013. május 3.) a léginavigációs szolgálatok és a hálózati funkciók teljesítményrendszerének létrehozásáról (HL L 128., 2013.5.9., 1. o.).
      
         (5)  A Bizottság 2014/132/EU végrehajtási határozata (2014. március 11.) a légiforgalmi szolgáltatási hálózat uniós szintű teljesítménycéljainak és riasztási küszöbértékeinek a 2015–2019. évi második referencia-időszakra vonatkozó meghatározásáról (HL L 71., 2014.3.12., 20. o.).
      
         (6)  A Bizottság (EU) 2017/2376 végrehajtási határozata (2017. december 15.) az (EU) 2015/348 végrehajtási határozatnak a Málta, Bulgária és Lengyelország nemzeti vagy funkcionális légtérblokkokra vonatkozó módosított tervében a „költséghatékonyság” fő teljesítményterületen meghatározott felülvizsgált célok megfelelőségének tekintetében történő módosításáról (HL L 337., 2017.12.19., 68. o.).
      
         (7)  A Bizottság (EU) 2017/553 végrehajtási határozata (2017. március 22.) az 549/2004/EK rendelet értelmében Belgium, Németország, Franciaország, Luxemburg és Hollandia által benyújtott, funkcionális légtérblokkokra vonatkozó felülvizsgált tervben foglalt, a „kapacitás” és „költséghatékonyság” kulcsfontosságú teljesítményterületekre vonatkozó teljesítménycéloknak a második referencia-időszakra meghatározott uniós szintű teljesítménycélokkal való összhangjáról (HL L 79., 2017.3.24., 11. o.).
      
         (8)  A Bizottság (EU) 2016/420 végrehajtási határozata (2016. március 18.) a díjszámítási körzetekben alkalmazott 2015-ös egységdíjaknak a 391/2013/EU végrehajtási rendelet 17. cikkének való meg nem feleléséről (HL L 75., 2016.3.22., 63. o.).
      
         (9)  A Bizottság (EU) 2016/419 végrehajtási határozata (2016. március 18.) a díjszámítási körzetekben alkalmazott 2016-os egységdíjaknak a 391/2013/EU végrehajtási rendelet 17. cikkének való meg nem feleléséről (HL L 75., 2016.3.22., 60. o.).
      
         MELLÉKLET
         1.   2018-as útvonali egységdíjak
         
                      
                  
                  
                     Díjszámítási körzet
                  
                  
                     2018-as útvonali egységdíj
                     nemzeti pénznemben (*1)
                     
                  
               
                     1
                  
                  
                     Ausztria
                  
                  
                     71,35
                  
               
                     2
                  
                  
                     Belgium–Luxemburg
                  
                  
                     67,66
                  
               
                     3
                  
                  
                     Bulgária
                  
                  
                     51,99
                  
               
                     4
                  
                  
                     Horvátország
                  
                  
                     334,13
                  
               
                     5
                  
                  
                     Ciprus
                  
                  
                     34,95
                  
               
                     6
                  
                  
                     Cseh Köztársaság
                  
                  
                     1 078,54 
                  
               
                     7
                  
                  
                     Dánia
                  
                  
                     443,44
                  
               
                     8
                  
                  
                     Észtország
                  
                  
                     28,66
                  
               
                     9
                  
                  
                     Finnország
                  
                  
                     54,79
                  
               
                     10
                  
                  
                     Franciaország
                  
                  
                     63,48
                  
               
                     11
                  
                  
                     Németország
                  
                  
                     67,07
                  
               
                     12
                  
                  
                     Magyarország
                  
                  
                     10 064,17 
                  
               
                     13
                  
                  
                     Írország
                  
                  
                     27,69
                  
               
                     14
                  
                  
                     Lettország
                  
                  
                     27,47
                  
               
                     15
                  
                  
                     Litvánia
                  
                  
                     43,59
                  
               
                     16
                  
                  
                     Málta
                  
                  
                     15,89
                  
               
                     17
                  
                  
                     Hollandia
                  
                  
                     58,70
                  
               
                     18
                  
                  
                     Lengyelország
                  
                  
                     181,72
                  
               
                     19
                  
                  
                     Portugália
                  
                  
                     36,84
                  
               
                     20
                  
                  
                     Románia
                  
                  
                     149,30
                  
               
                     21
                  
                  
                     Szlovákia
                  
                  
                     51,53
                  
               
                     22
                  
                  
                     Szlovénia
                  
                  
                     61,71
                  
               
                     23
                  
                  
                     Spanyolország: Kanári-szigetek
                  
                  
                     56,61
                  
               
                     24
                  
                  
                     Spanyolország kontinentális része
                  
                  
                     69,54
                  
               
                     25
                  
                  
                     Svédország
                  
                  
                     562,58
                  
               
                     26
                  
                  
                     Egyesült Királyság
                  
                  
                     59,96
                  
               2.   2017-es útvonali egységdíj
         
                      
                  
                  
                     Díjszámítási körzet
                  
                  
                     Benyújtott 2017-es útvonali egységdíj (1)
                     
                     nemzeti pénznemben
                  
               
                     1
                  
                  
                     Bulgária
                  
                  
                     52,60
                  
               
                     2
                  
                  
                     Málta
                  
                  
                     18,79
                  
               
                     3
                  
                  
                     Lengyelország
                  
                  
                     185,47
                  
               3.   FABEC útvonali egységdíjak 2015-re és 2016-ra
         
                      
                  
                  
                     Díjszámítási körzet
                  
                  
                     Benyújtott útvonali egységdíj (2)
                     
                     nemzeti pénznemben
                  
               
                      
                  
                  
                      
                  
                  
                     2015
                  
                  
                     2016
                  
               
                     1
                  
                  
                     Belgium–Luxemburg
                  
                  
                     70,68
                  
                  
                     65,41
                  
               
                     2
                  
                  
                     Franciaország
                  
                  
                     70,00
                  
                  
                     67,54
                  
               
                     3
                  
                  
                     Németország
                  
                  
                     90,15
                  
                  
                     82,59
                  
               
                     4
                  
                  
                     Hollandia
                  
                  
                     66,57
                  
                  
                     67,00
                  
               
            (*1)  Ezek az egységdíjak nem tartalmazzák a 391/2013/EU végrehajtási rendelet 18. cikkének (1) bekezdésében említett adminisztrációs egységdíjat, mely azon államokra alkalmazandó, amelyek részes felei az Eurocontrol útvonal-használati díjakról szóló multilaterális megállapodásának.
         
            (1)  Ezek az egységdíjak nem tartalmazzák a 391/2013/EU végrehajtási rendelet 18. cikkének (1) bekezdésében említett adminisztrációs egységdíjat, mely azon államokra alkalmazandó, amelyek részes felei az Eurocontrol útvonal-használati díjakról szóló multilaterális megállapodásának.
         
            (2)  Ezek az egységdíjak nem tartalmazzák a 391/2013/EU végrehajtási rendelet 18. cikkének (1) bekezdésében említett adminisztrációs egységdíjat, mely azon államokra alkalmazandó, amelyek részes felei az Eurocontrol útvonal-használati díjakról szóló multilaterális megállapodásának.